Nr. L 310/26 De Europæiske Fællesskabers Tidende 6. 11. 82 RÅDETS AFGØRELSE af 26. oktober 1982 om udpegelse af repræsentative organisationer til at opstille kandidatlister til Det rådgivende udvalg for Det europæiske Kul- og Stålfællesskab (82/729/EKSF) RÅDET FOR DE EUROPÆISKE FÆLLESSKABER HAR — under henvisning til artikel 18 i traktaten om opret- telse af Det europæiske Kul- og Stålfællesskab, og ud fra følgende betragtninger : Rådet udpegede ved sin afgørelse af 20. oktober 1980 ()) de i nævnte artikel, stk. 3, omhandlede organi- sationer for producenter og arbejdstagere, Rådet udnævnte ved afgørelse af 25. november 1980 (?) medlemmerne af Det rådgivende Udvalg for perioden fra 25. november 1980 til 24. november 1982, de repræsentative organisationer, der med henblik på en nybesættelse af pladserne i Det rådgivende Udvalg for en periode på to år skal opstille lister med to kandidater for hvert mandat, der er tildelt dem, bør udpeges — () EFT nr. L 283 af 28. 10. 1980, s. 28. () EFT nr. L 326 af 2. 12. 1980, s. 20. TRUFFET FØLGENDE AFGØRELSE : Artikel 1 De repræsentative organisationer for producenter og arbejdstagere, der er angivet i det til denne afgørelse knyttede skema, udpeges med henblik på at opstille kandidatlister, på grundlag af hvilke medlemmerne af Det rådgivende Udvalg for Det europæiske Kul- og Stålfællesskab udnævnes i samme antal som angivet i skemaet ud for hver af de nævnte organisationer. Artikel 2 Rådet vil senere foretage en supplerende udpegelse af organisationer, der skal udpege kandidater inden for kategorien af arbejdstagere. Udfærdiget i Luxembourg, den 26. oktober 1982. På Rådets vegne U. ELLEMANN-JENSEN Formand